|  |  |
| --- | --- |
| **Izziņa par atzinumos sniegtajiem iebildumiem**

|  |
| --- |
| Informatīvajam ziņojumam “Par Iekšlietu ministrijai nepieciešamo priekšfinansējumu darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas projektu nosacījumu īstenošanai” (VSS-480) |

 |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 23.oktobris – 2019.gada 29.oktobris |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Labklājības ministrija, Veselības ministrija un Latvijas Pašvaldību savienība. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  **Informatīvais ziņojums** “2. 2018.gadā tika izstrādāti būvprojekti nekustamā īpašuma Ezermalas ielā 8A, Rīgā, trīs ēkām: ēkai Ezermalas ielā 10B, Rīgā (0100 085 0017 002), ēkai Ezermalas ielā 10, Rīgā (0100 085 0017 004) un ēkai Ezermalas ielā 8A, Rīgā (0100 085 0017 007), veikta būvprojektu ekspertīze (Informatīvā ziņojuma 2. tabula) un 2018.gadā saņemts priekšfinansējums 298 860 *euro*. Pamatojoties uz izstrādātajiem būvprojektiem, Aģentūra 2018.gada augustā (iepirkuma procedūra izsludināta: 20.08.2018.) organizēja atklātu konkursu “Energoefektivitātes paaugstināšanas pasākumu būvdarbu veikšana valsts ēkās Ezermalas ielā 10B, Rīgā, Ezermalas ielā 10, Rīgā un Ezermalas ielā 8A, Rīgā” (iepirkuma identifikācijas numurs: IeM NVA 2018/93), lai apzinātu prognozējamās būvdarbu izmaksas. Iepirkuma procedūra tika pārtraukta sakarā ar to, ka iesniegtie piedāvājumi pārsniedza Ministru kabineta 2017.gada 28.februāra noteikumu Nr.105 “Noteikumi par publisko iepirkumu līgumcenu robežvērtībām” 2.punktā noteikto līgumcenas robežu, kā arī būtiski pārsniedza projekta iesniegumā būvdarbiem plānotās izmaksas. Lai nodrošinātu Noteikumu Nr. 534 nosacījumus, ir jāveic izstrādāto būvprojektu izmaiņas, mainot būvprojektos iekļautos būvdarbu tehniskos risinājumus, tādējādi būtiski samazinot ēku būvdarbu izmaksas un nodrošinātu Noteikumu Nr. 534 nosacījumu ievērošanu.” | **Tieslietu ministrija** No ziņojuma izriet, ka Nodrošinājuma valsts aģentūrai (turpmāk – aģentūra) 2019. gadā cita starpā nepieciešams priekšfinansējums aptuveni 55 814 *euro* apmērā izmaksu segšanai saistībā ar būvprojektu izmaiņu projektu izstrādi un būvprojektu ekspertīzi nekustamā īpašuma Ezermalas ielā 8A, Rīgā, trīs ēkām: Ezermalas ielā 10B, Rīgā, Ezermalas ielā 10, Rīgā, un Ezermalas ielā 8A, Rīgā (turpmāk – ēkas), lai izpildītu projektu iesniegšanas vērtēšanas kritēriju nosacījumus un iesniegtu projekta iesniegumu atbilstoši Ministru kabineta 2016.gada 9.augusta noteikumiem Nr.534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2.pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (turpmāk – noteikumi Nr.534). Iepriekš 2018. gadā būvprojektu izstrādei un būvprojektu ekspertīzei ēkām saņemts priekšfinansējums 298 860 *euro* apmērā, tomēr aģentūra atklāta konkursa ietvaros apzinot prognozējamās būvdarbu izmaksas, pamatojoties uz izstrādātajiem būvprojektiem, konstatējusi, ka iesniegtie piedāvājumi cita starpā būtiski pārsniedza aģentūras projekta iesniegumā būvdarbiem plānotās izmaksas, tādēļ, lai ievērotu noteikumu Nr.534 nosacījumus, jāveic izstrādāto būvprojektu izmaiņas, mainot būvprojektos iekļautos būvdarbu tehniskos risinājumus, tādējādi būtiski samazinot ēku būvdarbu izmaksas. Saistībā ar minēto Tieslietu ministrija pirmšķietami pauž bažas par to, vai ir pamats ziņojumā norādītās izmaksas par izstrādāto būvprojektu izmaiņām ēkām uzskatīt par attiecināmām noteikumu Nr.534 28.punkta izpratnē un tādējādi arī par to, vai ir pamats priekšfinansējuma 55 814 *euro* apmērā piešķiršanai. Saskaņā ar noteikumu Nr.534 28. punktu projektu iesniegumu atlases kārtas ietvaros radušās izmaksas ir attiecināmas, ja tās atbilst noteikumos minētajām izmaksu pozīcijām, tās radušās ne agrāk par 2016. gada 1. janvāri un ir tieši saistītas ar projekta ietvaros veiktajām darbībām, ir izmērāmas, samērīgas, pamatotas ar izdevumus apliecinošiem dokumentiem, kā arī ir ievēroti saimnieciskuma, lietderības un efektivitātes principi. Samērīguma princips (uzskatām, ka šis princips ņemams vērā, vērtējot izmaksu samērīgumu), kā arī saimnieciskuma, lietderības un efektivitātes principi konkretizēti un to skaidrojums atrodams gan nacionālajās, gan Eiropas Savienības tiesībās: "**proporcionalitātes princips** (saukts arī par **samērīguma principu**) nozīmē to, ka rīcība nevar pārsniegt nepieciešamo, lai sasniegtu (..) noteiktos mērķus. Izvērtējot tiesību normas vai administratīvā akta atbilstību proporcionalitātes principam, ir jāizvērtē, vai lietotie līdzekļi noteiktā mērķa sasniegšanai atbilst mērķa nozīmīgumam un vai attiecīgā rīcība attiecīgā mērķa sasniegšanai vispār ir nepieciešama. Ja attiecīgā rīcība ir nepieciešama, jāvērtē, vai mērķis tiek sasniegts ar saprātīgiem līdzekļiem, vērtējot sekas, ko izmantotie līdzekļi izraisīs"; "**saimnieciskuma princips** nosaka, lai resursi, ko izmanto darbību veikšanai, tiktu darīti pieejami noteiktā laikā, pienācīgā apjomā un kvalitātē un par labāko cenu; **lietderības princips** skar labāko attiecību starp izmantotajiem resursiem, veiktajiem pasākumiem un mērķu sasniegšanu; **efektivitātes princips** attiecas uz to, kādā mērā ar veiktajiem pasākumiem ir sasniegti izvirzītie mērķi".Konkrētajā gadījumā, balstoties uz ziņojumā norādīto, nav gūstama pārliecība par to, vai priekšfinansējuma piešķiršanas gadījumā aģentūras kopējās projektu iesniegumu atlases kārtas ietvaros radušās izmaksas par būvprojektu un būvprojektu izmaiņu projektu ēkām izstrādi, būvprojektu un būvprojektu izmaiņu projektu ekspertīzi būtu uzskatāmas par samērīgām, kā arī vai tiktu ievēroti saimnieciskuma, lietderības un efektivitātes principi. Proti, no ziņojuma neizriet skaidrojums, kā ar papildu izmaksām aptuveni 55 814 *euro* apmērā būvprojektu izmaiņu projektu izstrādei un būvprojektu ekspertīzei ēkām apstākļos, kad iepriekš 2018. gadā attiecīgajam mērķim – atbilstošas dokumentācijas (būvprojektu un būvprojektu ekspertīzes slēdziena) izstrādei projekta iesnieguma iesniegšanai – kā priekšfinansējums piešķirti 298 860 *euro*, tiek nodrošināta labākā attiecība starp izmantotajiem resursiem, veiktajiem pasākumiem un mērķu sasniegšanu, ņemot vērā arī to, ka atbilstoši ziņojumā norādītajam prognozējamās būvdarbu izmaksas pie sākotnēji izstrādātajiem būvprojektiem ēkām aģentūras projekta iesniegumā būvdarbiem plānotās izmaksas pārsniegušas būtiski. Attiecīgi lūdzam papildināt ziņojumu ar skaidrojumu par papildu izmaksu lietderību un attiecināmību noteikumu Nr. 534 28. punkta izpratnē vai precizēt ziņojumu un lēmuma projektu. |  **Iebildums ņemts vērā**Papildināts ziņojums ar skaidrojumu par papildu izmaksu lietderību un attiecināmību MK noteikumiem Nr.534.   |  **Informatīvais ziņojums**“2018.gadā tika izstrādāti būvprojekti nekustamā īpašuma Ezermalas ielā 8A, Rīgā, trīs ēkām: ēkai Ezermalas ielā 10B, Rīgā (0100 085 0017 002), ēkai Ezermalas ielā 10, Rīgā (0100 085 0017 004) un ēkai Ezermalas ielā 8A, Rīgā (0100 085 0017 007), veikta būvprojektu ekspertīze (Informatīvā ziņojuma 2. tabula) un 2018.gadā saņemts priekšfinansējums 298 860 *euro*. Pamatojoties uz izstrādātajiem būvprojektiem, Aģentūra 2018.gada augustā (iepirkuma procedūra izsludināta: 20.08.2018.) organizēja atklātu konkursu "Energoefektivitātes paaugstināšanas pasākumu būvdarbu veikšana valsts ēkās Ezermalas ielā 10B, Rīgā, Ezermalas ielā 10, Rīgā un Ezermalas ielā 8A, Rīgā" (iepirkuma identifikācijas numurs: IeM NVA 2018/93) (turpmāk–Iepirkums), lai apzinātu prognozējamās būvdarbu izmaksas. Iepirkuma procedūra tika pārtraukta sakarā ar to, ka iesniegtie piedāvājumi pārsniedza Ministru kabineta 2017.gada 28.februāra noteikumu Nr.105 "Noteikumi par publisko iepirkumu līgumcenu robežvērtībām" 2.punktā noteikto līgumcenas robežu, kā arī būtiski (vidēji par 3 937 442 EUR) pārsniedza projekta iesniegumā būvdarbiem plānotās izmaksas (projekta iesniegumā būvdarbiem izmaksas tiek plānotas atbilstoši 2018.gadā izstrādāto būvprojektu kontroltāmēm), kā arī, ņemot vērā apstākli, ka Aģentūrai nav papildu finansējuma, lai segtu izmaksu sadārdzinājumu. 2018. gadā izstrādātajos būvprojektos tika iekļauti MK noteikumos Nr.534 noteiktie atbalstāmie būvdarbi un vēlamie būvdarbu apjomi, kā arī ēku siltināšanai paredzētas modernākas tehnoloģijas, kā piemēram, ēku apšuvuma (siltināšanas) sistēma ar ventilējamo fasādi. MK noteikumi Nr.534 noteic, ka projekta (projekta iesnieguma) tehniskās dokumentācijas sagatavošana ir atbalstāma darbība (21.2. punkts), kā arī šīs izmaksas ir projekta tiešās attiecināmās izmaksas (22.1.punkts). Lai panāktu mērķi, proti, samazinātu plānoto būvdarbu izmaksas, ir izvēlēts samērīgs līdzeklis, ir nodrošināta samērīga rīcība attiecībā pret panākamo mērķi-samazināt būvdarbu izmaksas, proti, ir nodrošināta būvprojekta izmaiņu projektu izstrāde. Pirms lēmuma par būvprojekta izmaiņu projekta izstrādi pieņemšanas Aģentūra ir veikusi priekšizpēti, tas ir:* organizētas tikšanās ar būvprojektu izstrādātāju (SIA "Grand Eko") un sadarbībā ar projektētāju risināts jautājums par būvprojektu tehnisko risinājumu iespējamajām izmaiņām, lai samazinātu būvdarbu izmaksas, tāpat, tika izstrādāta atbilstoša tehniskā specifikācija;
* veikts salīdzinājuma aprēķins par pamata datiem izmantojot 2018.gada kontroltāmi, 2018.gada augustā organizētā Iepirkuma pretendentu finanšu piedāvājumu vidējās izmaksas un būvprojektu izmaiņu projektu rezultātā plānoto ietaupījumu. Atbilstoši veiktajiem aprēķiniem būvdarbu izmaksu ietaupījums ir plānots aptuveni 16,39% jeb 1 317 450 EUR.

 Lai nodrošinātu MK noteikumu Nr.534 nosacījumus, ir jāveic izstrādāto būvprojektu izmaiņas, mainot būvprojektos iekļautos būvdarbu tehniskos risinājumus, tādējādi samazinātu ēku būvdarbu izmaksas un nodrošinātu MK noteikumu Nr. 534 nosacījumu ievērošanu. Pēc iespējamo tehnisko risinājumu apzināšanas, 2019.gada maijā ir organizēts iepirkums – sarunu procedūra “Būvprojekta izmaiņu projekta izstrāde nekustamā īpašuma ēku kompleksam Ezermalas ielā 8A, 10, 10B” (iepirkuma identifikācijas numurs IeM NVA 2019/30),pamatojoties uz Publisko iepirkumu likuma 9.panta divdesmit pirmās daļas 1.punktu, par būvprojektu izmaiņu projektu izstrādi un sarunu laikā ir panākta vienošanās par iespējamo zemāko pakalpojuma cenu un būvprojektu izmaiņu projektu izstrādes termiņu. Lai nodrošinātu MK noteikumu Nr. 534 nosacījumu ievērošanu un samazinātu ēku būvdarbu izmaksas visas projekta tehniskās dokumentācijas sagatavošana izmaksas, proti, būvprojektu izstrādes, būvprojektu izmaiņu projektu izstrādes un ekspertīzes izmaksas ir tieši saistītas ar projekta ietvaros veiktajām darbībām, tās ir samērīgas, atbilstošas drošas finanšu vadības principam un ekonomiski pamatotas. Tāpat, atbilstoši Vienošanās par Eiropas Savienības fonda projekta īstenošanu, kas tiek noslēgta starp Centrālo finanšu un līgumu aģentūru un Aģentūru par konkrēta projekta īstenošanu, nosacījumiem Centrālā finanšu un līgumu aģentūra vērtē finansējuma saņēmēja iesniegtos maksājuma pieprasījumus, proti, vērtē vai projektā veiktie izdevumi ir atbilstoši drošas finanšu vadības principam, ir samērīgi un ekonomiski pamatoti. Gadījumā, ja maksājuma pieprasījuma izvērtēšanas rezultātā Centrālā finanšu un līgumu aģentūra konstatē, ka projektā veiktie izdevumi nav atbilstoši, nav samērīgi un ekonomiski pamatoti, tad Centrālā finanšu un līgumu aģentūra var samazināt projekta attiecināmo izdevumu summu un izdevumi kā, piemēram, priekšfinansējums ir jāatmaksā. Tas nozīmē, ka nepastāv risks par Eiropas Savienības finanšu līdzekļu nepamatotu izlietošanu.”  |
| Atbildīgā amatpersona |    |
|   | (paraksts) I.Staša  |

Ilze Staša

Nodrošinājuma valsts aģentūras

Īpašumu, bruņojuma un materiālo rezervju departamenta

Būvniecības nodaļas

Projekta vadītāja

tālruņa numurs: 67829889

ilze.stasa@agentura.iem.gov.lv